#### 

#### Nevelési program

#### ISKOLÁNK NEVELÉSI FILOZÓFIÁJA

#### Az iskola nézetei az iskola társadalomban betöltött szerepéről,

#### a közvetítendő tudásról

Iskolánk gyermekközpontú intézmény, amely olyan gyerekeket szeretne nevelni,

1. akik tisztelik a hagyományokat, de nyitottak a változásra, érdekli őket a jövő,
2. akik a társadalmi együttélés alapszabályait ismerik és gyakorolják,
3. akik megalapozott, mobilizálható tudással rendelkeznek, amelyre a következő iskolafokozat építhet.

Pedagógusaink az egyéni képességek figyelembevételével nevelnek és oktatnak.

Fegyelmezett munkavégzéssel, változatos körülmények között tanulóink maguk fedezik fel, hogy a tudás hatalom.

**„ Veled együtt a jövődért ! „**

#### BEVEZETŐ

### Az iskola fenntartója Klebelsberg Intézményfenntartó Központ 166002, beiskolázási körzete Gérce és Vásárosmiske községek.

Tanulólétszámunk alacsony, átlagosan évente 80-90 diákot tanítunk 8 évfolyamon, 6 osztályban, (az alsó tagozaton összevont osztályokban), amely kiegészül napközis és (a jövőben) tanulószobai csoport működésével.

Iskolaépületeinket a széttagoltság jellemzi. Az alsó tagozat külön, a volt evangélikus felekezeti iskolaépületben működik. A felső tagozatosok ettől az épülettől kb. 1 km – re lévő épületegyüttesben tanulnak. Rendelkezünk egy tornaszobával is, amely egy harmadik épületben működik. Az iskolaépületek mellett játszóudvar, a felső tagozatos udvaron sportpálya található. Szertáraink, könyvtárunk, számítógép termünk is van.

A tantermek berendezése rendezett, de folyamatos fejújításra szorul. Szemléltetőeszköz ellátottságunk megfelelő, főként az informatikai eszközök megújítására lenne szükség. Csupán egy terembe került interaktív tábla, az intézmény internet lefedettsége is csak a főépületben megoldott. Az alsó tagozat internettel történő ellátása folyamatban van.

A nevelőtestület 10 fős, többségük két-vagy több diplomás, 4 fő pedagógus szakvizsgával rendelkezik, 2 főnek egyetemi végzettsége van, jelenleg 1 fő Msc képzésen vesz részt.

Szakos ellátottságunk megfelelő, hosszú távon csupán a felső tagozat rajz, informatika és ének – zene tanítása történik nem szakos nevelő által. A gyógypedagógiai és a logopédia munkát nem a tantestület tagjai látják el.

Az alsó tagozat nagyfelmenő rendszerben tanít, osztálytanító látja el egy - egy osztály tanítását 1 – 4. osztályokban. Az összevont osztályokban a testnevelés órán kívül csoportbontás van.

A felső tagozatban az év eleji nevelőtestületi értekezleten elfogadott tantárgyfelosztás alapján tanítunk.

Tanulóink szülei itt a faluban, vagy a közeli városban vállalnak munkát, sok a munkanélküli.

A bejáró munkások általában több műszakban kénytelenek dolgozni, bár a munkalehetőségek a környéken beszűkültek, így a szülők között sok a munkanélküli.

A hozzánk járó gyermekek szüleinek jövedelme alacsony, illetve átlagos.

A szülők általában szak – és betanított munkásként dogoznak. Alig van köztük szellemi munkát végző és diplomás.

Tanítványaink fele valamilyen szempontból veszélyeztetett. Gyermekvédelmi kedvezményre a tanulók 30%-a jogosult. A halmozottan hátrányos helyzetű tanulók száma is meghaladja a 20%-ot.

A gyerekek általában gyenge neveltségi szinttel érkeznek az iskolába, az alapvető magatartási szokások sokuknál még kialakulatlanok. jelentős hányadukat nem vagy alig ellenőrzik a szülők. Egy részük mentálhigiénés, szocializációs és tanulási nehézségekkel, zavarokkal küszködik.

A sajátos nevelési igényű tanulóink száma stagnál, bár a gyereklétszám csökkenése miatt arányuk az összlétszámhoz képest nő. Jelenleg tanulóink 7 %-ának van erről

érvényes, szakértői bizottság által kiállított szakvéleménye.

Az érvényes szakvéleménnyel rendelkező magatartási, tanulási, beilleszkedési zavarral küzdő tanulók száma a tanulóközösség több mint 20%-a.

Mindebből következik, hogy az iskolának meghatározó szerepe van a faluban, nemcsak a tudás közvetítésében, a nevelésben, hanem a szabadidő megszervezésében, a délutáni tanulás segítésében.

A kiscsoportos oktatás lehetőséget teremt a hátrányok csökkentésére.

(Sok szülőnek sem ideje, sem ismerete nincs gyermeke segítésében.)

#### Az iskolában folyó nevelő-oktató munka pedagógiai alapelvei, értékei, céljai, feladatai, eszközei, eljárásai

Pedagógiai alapelveink

- iskolánk nevelőtestületének pedagógiai hitvallása -

A Gércei Általános Iskolában tanító pedagógusok mindennapi nevelő és oktató munkájukban az alább felsorolt pedagógiai alapelveket szeretnék érvényre juttatni.

1. Iskolánkban olyan légkört kívánunk teremteni, ahol tanulóink jól érezhetik magukat.

Gyermekközpontú nevelési alapelvünket az általában átlagos, néhány évfolyam esetében alacsony osztálylétszámok is indokolják.

1. Iskolánkban a demokratikus elvek érvényesülnek. Tekintélyelvűségre nem törekszünk, ugyanakkor a hagyományos, tiszteleten alapuló magatartásformák közvetítése a célunk.
2. Nevelőink szellemileg, erkölcsileg és testileg egészséges nemzedéket kívánnak nevelni a ránk bízott gyermekekből.
3. A kerettanterv előírásaihoz normatív módon alkalmazkodunk. Feltételeink nem teszik lehetővé az átlagostól való nagymértékű eltávolodást. A tantárgyak tanításánál elsődleges cél a kerettanterv rendelkezéseinek megvalósítása, a kerettanterv követelményrendszerét meghaladó ismeretközvetítést egyik tantárgy sem vállalja föl.
4. Iskolánk - elsősorban a szülőkkel ápolt kapcsolatok révén - folyamatosan részt kíván venni lakóhelyünk életében. Az intézményt környezetével szemben a nyitottság jellemzi.

Ennek érdekében:

1. rendszeres kapcsolatot tartunk a tanulók szüleivel, a családokkal,
2. igyekszünk lehetőséget teremteni arra, hogy iskolánk életéről, tevékenységéről, eredményeiről minél többet megismerhessenek a szülők, valamint községünk érdeklődő polgárai,
3. ápoljuk és bővítjük eddigi kapcsolatainkat a községben található oktatási és közművelődési intézményekkel.
4. Lehetőséget teremtünk a sajátos nevelési igényű, ezen belül a pszichés fejlődés zavara miatt a nevelési és tanulási folyamatban súlyosan akadályozott tanulók integrált nevelésére.
5. Intézményünkben biztosítjuk a halmozottan hátrányos helyzetű tanulók együttnevelését az integrációs pedagógiai rendszer alapján.
6. Intézményünkben lehetőséget biztosítunk az enyhe fokban értelmi fogyatékos és beszédfogyatékos sajátos nevelési igényű tanulók integrált nevelésére.

Értékeink

Iskolánk nevelő-oktató munkáját az alapvető emberi értékek, a nemzeti értékek, a környezeti

értékek és a másság, a más népek iránti nyitottság hatja át.

Alapvető emberi, nemzeti és környezeti értéknek tekintjük:

- a gyermeki egyéniség tiszteletét

- a felelősségtudatot

- a közösségi demokráciát

- a pozitív jellemvonásokat, alapvető erkölcsi normákat

- az általános műveltség szilárd alapjait

- toleranciát, megértést, nyitottságot a másság, más népek, más kultúrák iránt

- a beteg, sérült emberek iránti elfogadó, segítőkész magatartást

- esélyegyenlőséget, a kiteljesedést, az emberi szabadságot

- nemzeti hagyományainkat, nemzeti azonosságtudatunkat

- az európai közösség kultúráját

- a világnézeti és vallási sokszínűséget

- fogékonyságot a környező természet értékei iránt

- felelősséget a társadalmi és természeti környezetért

- igényt a kulturált, esztétikus környezetért

Az iskolában folyó nevelő-oktató munka céljai, feladatai, eszközei, eljárásai

Az iskolában folyó nevelés és oktatás céljai, feladatai

Iskolánk céljainak és feladatainak meghatározásánál a Köznevelési törvény és az intézmény Alapító okirata, valamint a helyzetelemzés eredményeként megfogalmazható igények szolgálnak kiindulópontul.

1. Az általános iskola célja a későbbi művelődés alapját jelentő általános műveltség megalapozása.

Ennek érdekében feladataink:

1. információszerzés segítése a tanulók szűkebb és tágabb környezetéről, elemi összefüggések felfedeztetése, a lényegkiemelés technikájának megismertetése, tudományos igényű ismeretek közvetítése,
2. problémamegoldó gondolkodás fejlesztése,
3. az önálló ismeretszerzés képességének, az önálló tanulás elsajátításának segítése,
4. alapműveltség elemei közül kiemelt a kommunikációs képesség, matematikai alapműveleti készség, az olvasóvá nevelés, a könyvtárhasználat, a modern információhordozók használatának ismertetése.

1. Felkészítés a tanulók érdeklődésének, képességének, tehetségének megfelelő középiskolai (szakiskolai) továbbtanulásra és pályaválasztásra.

Ennek érdekében feladataink:

1. szilárd alap megteremtése a továbbtanuláshoz,
2. pályaorientáció,
3. reális elképzelések támogatása, érvek, ellenérvek felsorakoztatása, alkalmasság és realitás összhangjának segítése a tanulóban.
4. A tanulók önmegvalósítását segítő nevelés, amelynek része a
5. gyermekközpontú személyiségfejlesztés,
6. alapvető készség megszerzése, pl.: ismeretszerzés, kifejező – és tájékozódási képesség, készség, ismeretek alkalmazásszintű hasznosítása,
7. önismeret, a saját személyiség kibontakoztatásának igénye (önbecsülés, önbizalom)
8. önművelés kibontakoztatása, nyitottság élményekre, tevékenységekre, esztétikum befogadására és létrehozására
9. a biológiai lét (élet, egészség) értékeinek tisztelete, mentálhigiénés problémák megbeszélése.
10. Ki kell alakítani a társadalmi együttéléshez, az önműveléshez, a harmonikus testi és lelki fejlődéshez szükséges igényt, és az adott életkornak megfelelő kommunikációs képességet.

Ennek érdekében:

1. törekednünk kell a társadalom elvárásainak megfelelő személyiségjegyek kialakítására,
2. társas kapcsolatokra vonatkozó értékek (tisztelet, szolidaritás, szeretet, tolerancia, empátia) közvetítésére és gyakoroltatására
3. legfontosabb magatartási és viselkedésformák elsajátíttatására,
4. társadalmi eredményesség (folyamatos tanulás, probléma - érzékenység, igényesség, kreativitás) értékeinek gyakoroltatása,
5. családokkal kialakított együttműködés folytatására, erősítésére, változatos formák biztosítására (szülői értekezlet, fogadóóra, nyílt nap, családlátogatás, gyermekvédelmi tevékenység).
6. Gondoskodunk az eltérő ütemben haladó tanulók egyéni fejlesztéséről.

Feladataink ezzel kapcsolatban:

1. indulási hátrányok csökkentésére, esélyegyenlőség biztosítására törekvés,
2. olvasási és számolási problémák felismerése és kezelése,
3. gyengébb képességűek felzárkóztatása,
4. tehetséggondozás,
5. napközi illetve tanulószoba igénybevétele a szülők igénye és a nevelők javaslata alapján,
6. egyéni bánásmód alkalmazása a kis létszámú osztályok adta lehetőség kihasználásával,
7. személyre szabott nevelési és oktatási módszerek alkalmazása a differenciálásra, melyre pedagógusaink módszertani kultúrája a biztosíték.
8. Jó ízlés, esztétikai érzék és igény, környezetünk óvására történő nevelés.
9. Szűkebb és tágabb környezetünkben a hagyományok megismerése, ezek őrzésére való nevelés.
10. Az egyetemes kultúra eredményeinek megismertetése, társadalmi – természeti – technikai környezet iránti fogékonyság kialakítása.
11. A sajátos nevelési igényű, ezen belül a pszichés fejlődési zavarral küzdő tanulók nevelésénél a32/2012. (X. 8.) EMMI rendelet 2. számú melléklete, a Sajátos nevelési igényű tanulók iskolai oktatásának irányelve, ezen belül 1. Általános elvek és a 9. A pszichés fejlődési zavarral küzdő tanulók iskolai fejlesztésének elvei című részeket alkalmazza intézményünk.

A sajátos nevelési igényű, ezen belül a beszédfogyatékos tanulók nevelésénél a32/2012. (X. 8.) EMMI rendelet 2. számú melléklete, a Sajátos nevelési igényű tanulók iskolai oktatásának irányelve, ezen belül 1. Általános elvek és a 7. A beszédfogyatékos tanulók iskolai fejlesztésének elve című részeket alkalmazza intézményünk.

A sajátos nevelési igényű, ezen belül enyhe fokban értelmi fogyatékos tanulók nevelésénél a32/2012. (X. 8.) EMMI rendelet 2. számú melléklete, a Sajátos nevelési igényű tanulók iskolai oktatásának irányelve, ezen belül 1. Általános elvek és a 5. Az enyhe fokban értelmi fogyatékos tanulók iskolai fejlesztésének elvei című részeket alkalmazza intézményünk.

1. Eltérő anyagi, szociális és kulturális háttérrel rendelkező gyerekek szegregációmentes együttnevelése az Integrációs pedagógiai rendszer alapján.

Feladataink ezzel kapcsolatban:

1. A hátrányos helyzetű, halmozottan hátrányos helyzetű tanulók feltérképezése
2. A halmozottan hátrányos helyzetű tanulóknál segíteni a hátrány leküzdését, tompítani a fennálló különbséget.
3. A halmozottan hátrányos helyzetű tanulók továbbhaladási esélyeinek segítése, annak segítése, hogy sikeresen fejezzék be az általános iskolát.
4. A továbbtanulási lehetőségek feltárása, pályaorientáció.
5. Stimuláló környezet létrehozása a tanulás fontosságának hangsúlyozására.
6. A pedagóguskompetenciák erősítése és bővítése.
7. Előítéletek csökkentése a pedagógusok és a tanulók körében.
8. A halmozottan hátrányos helyzetű tanulók szüleinek megnyerése az együttneveléshez.
9. Törekvés a halmozottan hátrányos helyzetű tanulók lemorzsolódásának csökkentésére, tanulmányi eredményük növekedésére.
10. Törekvés a halmozottan hátrányos helyzetű tanulók mérési eredményeinek javulására.

Az iskolánkban folyó nevelő és oktató munka feladata, hogy a felsorolt értékek elsajátítását elősegítse. Ezt szolgálják a nevelési program különböző fejezeteiben később meghatározásra kerülő tanórai és tanórán kívüli nevelési tevékenységek, valamint az e tevékenységekhez kapcsolódó folyamatos értékelés.

###### Az iskolában folyó nevelő – oktató munka eszközei

1. tankönyvcsaládok, elektronikus tankönyvek
2. tankönyvek, munkafüzetek, munkatankönyvek, témazáró feladatsorok , tesztek,
3. falon elhelyezhető szemléltetőeszközök, transzparens, falitabló, térkép,
4. oktatócsomagok,tantárgyi egységcsomagok, szerelőkészlet,
5. audiovizuális eszközök: hangkazetták, videofilmek, CD – k, CD – ROM-ok,
6. digitális tananyag
7. digitális térkép
8. digitális tábla
9. írásvetítő transzparensek,
10. szépirodalmi, ismeretterjesztő könyvek, lexikonok, enciklopédiák, folyóiratok, fényképek,
11. tanítást segítő tanári eszközök,
12. tanulókísérleti eszközök, tanári demonstrációs eszközök,
13. sportszerek,
14. számítógépek
15. zongora

Pedagógiai módszerek, eljárások

Nevelési módszereink két nagy csoportra oszthatók:

1. Közvetlen (direkt) módszerek azok, amelyeknek alkalmazása során a nevelő közvetlenül, személyes kapcsolat révén hat a tanulóra.
2. Közvetett (indirekt) módszerek azok, amelyekben a nevelő hatás áttételesen, a tanulói közösségen keresztül érvényesül.

Iskolánk pedagógusai által alkalmazott közvetlen és közvetett nevelési eljárások:

|  |  |  |
| --- | --- | --- |
|  | Közvetlen módszerek | Közvetett módszerek |
| 1. Szokások kialakítását célzó, beidegző módszerek. | - Követelés.  - Gyakoroltatás.  - Segítségadás.  - Ellenőrzés.  - Ösztönzés. | - A tanulói közösség  tevékenységének  megszervezése.  - Közös (közelebbi vagy  távolabbi) célok kitűzése  elfogadtatása.  - Hagyományok  kialakítása  - Követelés.  - Ellenőrzés  - Ösztönzés. |
| 1. Magatartási modellek bemutatása, közvetítése. | - Elbeszélés.  - Tények és jelenségek  bemutatása.  - Műalkotások  bemutatása  - A nevelő személyes  példamutatása. | - A nevelő részvétele a tanulói  közösségi tevékenységében.  - A követendő egyéni és  csoportos minták kiemelése  a közösségi életből. |
| 1. Tudatosítás (meggyőződés kialakítása). | - Magyarázat, beszélgetés.  - A tanulók önálló elemző  munkája. | - Felvilágosítás a betartandó  magatartási normákról.  - Vita. |

3. Megújuló tanulásszervezési eljárások alkalmazásával tesszük hatékonyabbá a tanulás, tanítás folyamatát:

* kompetencia alapú oktatás, készség és képességfejlesztés
* csoportmunka alkalmazása
* differenciált tanulásszervezés
* kooperatív technikák: a tanulási tartalom elsajátítása, és a készség – és képességfejlesztés csoportos formában történik. A tanulók aktívan együttműködnek a siker érdekében. A tanulási képességek és a szociális készségek a kooperatív tanulási módszerrel egyszerre fejleszthetők.
* projektmódszer Ez az a módszer, amely összefogja mindazt a sok-sok módszert és eszközt, amelyek külön-külön is nagyon sokat segítenek a gyerekek sikeres tanulásában. A projekt a gyerekek érdeklődésére épít, ami kizárja, hogy csak a tankönyvet tanítsuk. A projekt komplex fejlesztési lehetőség, amely tartalmazza az önálló tanulást, a kutatást az önálló ismeretszerzést és a nagyfokú integrációt.
* drámapedagógia: a terület alkalmat nyújt egyes dramatikus módszerek és technikák alkalmazására az együttnevelés érdekében.
* tevékenységközpontú pedagógiák:olyan módszertani és tanulásszervezési eljárások megismertetése, amelyek a hatékony együttnevelést szolgálják
* individuális tanulás: egyéni haladást biztosít a tanulók egyéni sajátosságait figyelembe véve.

Nevelési céljaink megvalósulását illetően akkor tekintjük nevelő és oktató munkánkat sikeresnek, ha iskolánk végzős diákjainak legalább a kilencven százaléka a nyolcadik évfolyam végén:

1. minden tantárgyból megfelel az alapfokú nevelés-oktatás kerettanterveiben meghatározott továbbhaladás feltételeinek. (Természetesen elsődleges célunk az, hogy tanulóink többsége a minimális követelmények teljesítésén túl az egyéni képességei alapján elvárható legjobb szinten feleljen meg az iskolánk helyi tantervében megfogalmazott követelményeknek.)
2. rendelkezik olyan bővíthető biztos ismeretekkel, készségekkel, képességekkel és jártasságokkal, amelyek képessé teszik őt arra, hogy a középiskolás követelményeknek a későbbiekben megfeleljen,
3. ismeri a kulturált viselkedéshez, az emberek közötti kapcsolatokhoz, valamint a közösségben éléshez szükséges viselkedés- és magatartásformákat,
4. elképzeléssel bír saját közelebbi és távolabbi jövőjét és sorsát illetően.

#### A személyiségfejlesztéssel kapcsolatos pedagógiai feladatok

Iskolánk oktató és nevelő munkájának alapvető feladata, hogy a tanulók személyiségét a különféle iskolai tevékenységek megszervezésével széleskörűen fejlessze.

Tanulóink személyiségfejlesztésével kapcsolatos feladataink:

1. A tanulók erkölcsi nevelése.

Feladat: Az alapvető erkölcsi értékek megismertetése, tudatosítása és

meggyőződéssé alakítása.

A tanulókban alakuljon ki, hogy fontos a kötelességtudat,a munka megbecsülése, a mértéktartás, az együttérzés, a segítőkészség, a tisztelet és a tisztesség, a korrupció elleni fellépés, a türelem, a megértés, az elfogadás, az önfegyelem.

1. Nemzeti öntudat, hazafias nevelés

A tanulók ismerjék meg nemzeti, népi kultúránk értékeit, hagyományait. Tanulmányozzák a jeles magyar történelmi személyiségek, tudósok, feltalálók, művészek, írók, költők, sportolók munkásságát.

Alakuljon ki bennük a közösséghez tartozás, a hazaszeretet érzése, ébredjen fel és mélyüljön el nemzettudatuk.

1. Állampolgárságra, demokráciára nevelés

Feladat: Az alapvető állampolgári jogok és kötelességek megismertetése. Az érdeklődés felkeltése a társadalmi jelenségek és problémák iránt. Igény kialakítása a közösségi tevékenységekre, az iskolai és a helyi közéletben való részvételre.

A tanulóban alakuljon ki, hogy a cselekvő állampolgári magatartást a törvénytisztelet, az együttélés szabályainak betartása, az emberi méltóság és az emberi jogok tisztelete, az erőszakmentesség, a méltányosság jellemzi.

1. Az önismeret és a társas kultúra fejlesztése

Feladat: Elő kell segíteni a tanuló kedvező szellemi fejlődését, készségeinek optimális alakulását, tudásának és kompetenciáinak kifejezésre jutását, s valamennyi tudásterület megfelelő kiművelését. Ennek része az érzelmek kifejezésének képessége, az empátia, a mások elfogadásának képessége.

1. A családi életre nevelés

Feladata: Harmonikus családi minták közvetítése, a családi közösségek megbecsülése. A felkészítés a családi életre segítséget nyújt a gyermekeknek és fiataloknak a felelős párkapcsolatok kialakításában, ismereteket közvetít a családi életükben felmerülő konfliktusok kezeléséről. Az iskolának foglalkozik a szexuális kultúra kérdéseivel is.

1. A testi és lelki egészségre nevelés

Feladat: A tanulók igényének felkeltése a helyes táplálkozásra, a mozgásra, a stresszkezelés módszereinek alkalmazására, felkészítsük az önállóságra, a betegség-megelőzésre, továbbá a szabályok betartására a közlekedésben, a testi higiénében,a veszélyes körülmények és anyagok felismerésében, a váratlan helyzetek kezelésében.

A pedagógusok motiválják és segítsék a tanulókat a káros függőségekhez vezető szokások kialakulásának megelőzésében.

1. Felelősségvállalás másokért, önkéntesség

Feladat: A szociális érzékenység felkeltése a hátrányos helyzetű vagy fogyatékkal élő emberek iránti, segítő magatartás kialakítása a tanulókban, amelynek alapja az együttérzés, együttműködés, problémamegoldás,önkéntes feladatvállalás és –megvalósítás.

1. Fenntarthatóság, környezettudatosság

Feladat: A természetben és kultúrákban meglévő életformák gazdag változatosságának megismertetése a tanulókkal. Takarékos és felelősségteljes erőforrás-felhasználásra nevelés. Környezetkímélő, értékvédő, a fenntarthatóság mellett elkötelezett magatartás kialakítása a tanulókban. A gyerekeket fel kell készíteni a környezettel kapcsolatos állampolgári kötelességek és jogok gyakorlására. Közvetlen és tágabb környezetük értékeinek, sokszínűségének megőrzésére, gyarapítására kell ösztönözni tanulóinkat.

1. Pályaorientáció

Feladat: Az iskolának olyan feltételeket, tevékenységeket kell biztosítania, amelyek révén a diákok kipróbálhatják képességeiket, elmélyülhetnek az érdeklődésüknek megfelelő területeken, megtalálhatják hivatásukat, kiválaszthatják a nekik megfelelő foglalkozást és pályát, valamint képessé válnak arra, hogy ehhez megtegyék a szükséges erőfeszítéseket.

Ezért fejleszteni kell bennük a segítéssel, az együttműködéssel, a vezetéssel és

a versengéssel kapcsolatos magatartásmódokat és azok kezelését.

1. Gazdasági és pénzügyi nevelés

Feladat: Az iskola megismerteti a tanulókkal a pénzügyi rendszer alapismereteire vonatkozó pénzügyi szabályokat, a banki tranzakciókkal kapcsolatos minimális ismereteket és a fogyasztóvédelmi jogokat.

1. Médiatudatosságra nevelés

Feladat: A tanulókban kritikai beállítódás kialakítása, a médiumoktól is befolyásolt mindennapi élet értelmes és értékelvű megszervezésére, tudatos alakítására való igény felkeltése. A tanulók tudják megkülönböztetni a valóságos és a virtuális, a nyilvános és a bizalmas érintkezést, valamint tudják e különbségek és a médiajellemzők jogi és etikai jelentőségét.

1. A tanulás tanítása

Feladat: Olyan tudást kell kialakítani, amelyet a tanulók új helyzetekben is képesek alkalmazni, a változatok sokoldalú áttekintésével és értékelésével. A tanulás tanításának elengedhetetlen része a tanulás eredményességének, a tanuló testi és szellemi teljesítményeinek lehetőség szerinti növelése és a tudás minőségének értékelése. A pedagógus feladata az érdeklődés felkeltése, a tananyaggal kapcsolatos útbaigazítás, a források használatának megtanítása, az előzetes tudás hasznosításának, az egyénre szabott tanulási módszereknek és a rögzítés formáinak megismertetése.

1. A tanulók együttnevelésének tudatos megszervezése a 20/2012.(VIII.31) EMMI rendelet 171-172.§ alapján.
2. A közös nyelv, közös ismeret tudatos alakítása a halmozottan hátrányos helyzetű tanulók körében.
3. Kulcskompetenciák fejlesztése, a halmozottan hátrányos helyzetű tanulók differenciált foglalkoztatása az egyéni fejlesztési terv alapján

#### A teljeskörű egészségfejlesztéssel összefüggő feladatokat

Az iskola működésében kiemelt figyelmet kell fordítani a gyermek, a tanuló egészséghez, biztonsághoz való jogai alapján a teljes körű egészségfejlesztéssel összefüggő feladatokra, amelyek különösen

* 1. az egészséges táplálkozás,
  2. a mindennapos testnevelés, testmozgás,
  3. a testi és lelki egészség fejlesztése, a viselkedési függőségek, a szenvedélybetegségekhez vezető szerek fogyasztásának megelőzése,
  4. a bántalmazás és iskolai erőszak megelőzése,
  5. a baleset-megelőzés és elsősegélynyújtás,
  6. a személyi higiéné

területére terjednek ki.

Az egészséges életmód, életszemlélet, magatartás szempontjából lényeges területeknek az iskola pedagógiai rendszerébe, összes tevékenységébe kell beépülni. Ezek közé tartoznak az alábbiak:

1. önmagunk és egészségi állapotunk ismerete
2. az egészséges testtartás, a mozgás fontossága
3. az értékek ismerete
4. az étkezés, a táplálkozás egészséget befolyásoló szerepe
5. a betegségek kialakulása és gyógyulási folyamat
6. a barátság, a párkapcsolatok, a szexualitás szerepe az egészségmegőrzésben
7. a személyes krízishelyzetek felismerése és kezelési stratégiák ismerete
8. a tanulás és a tanulás technikái
9. az idővel való gazdálkodás szerepe
10. a rizikóvállalás és határai
11. a szenvedélybetegségek elkerülése
12. a tanulási környezet alakítása
13. a természethez való viszony, az egészséges környezet jelentősége

**Egészségfejlesztési PROGRAM**

Egészségi felvilágosítás

Felvilágosító munkánk elsősorban nem a tiltásokon, a félelmet keltő elrettentéseken nyugszik, nem tartalmaz magyarázat nélküli vagy általános következtetéseket, hanem segítő, támogató mintákat nyújt.

Egészségi oktatás:

Az egészségi oktatás általános célja, hogy az ismeretekkel ellátott gyermekek szabadon választhassanak, dönthessenek.

Ezért fontos a gyermekek egészséggel kapcsolatos életmódelemeinek a vizsgálata. Az oktató-nevelő munkában a tanórákon nyílik meg leginkább erre a lehetőség.

* Tanórák keretében:

biológia és egészségtan, környezetismeret és életvitel és gyakorlat, testnevelés és sport, etika és erkölcstan, osztályfőnöki órákon

* Tanórán kívüli foglalkozások keretében:

Napközis foglalkozásokon

Kitűnően egészíthetik ki a tanórai programokat, illetve a konkrét esetfeldolgozásokat. A napközi kiváló helye a játékoknak, játékos gyakorlatnak is.

## 

## Délutáni szabadidős foglalkozásokon

## sportköri foglalkozás,vetélkedők, versenyek, egyéb játékos programok, csoportfoglalkozások, az osztályok számára szervezett közösségi foglalkozások, diák-önkormányzati napok, gyermeknap, iskolai táborok programjai között is szerepel a sport.

## 

## Egészségnap

## Programja az egészséges életmód részterületei köré szerveződik: testápolás, táplálkozás, mozgás, egészségmegőrzés.

## Egyéb iskolai és iskolán kívüli programok

* Sportrendezvények, kulturális programok
* Kirándulások, erdei iskolák, túrák, sportprogramok
* Mindennapi testmozgás

Keretei:

Rendszeres foglalkozások: testnevelésórák, választható testnevelés órák, tömegsport-foglalkozások, játékos testmozgás,

* Alkalomszerű foglalkozások: gyalogtúra, biciklitúra, úszásoktatás, tájfutás

Egészségnevelés, az egészség érdekében végzett tevékenység

Az egészségnevelés célja az, hogy új ismeretekkel, információkkal segítsen a gyermekeknek azokra a készségekre szert tenni, amelyek révén tudatosan fogják az egészséges életmódot választani.

Olyan programokat szervezünk a gyermekeknek, ahol játékos formában sajátíthatják el ezen ismereteket és készségeket.

Az egészségnevelés részeként a védőnővel és a doktornővel előre egyeztetett időpontban visszük tanulóinkat kötelező orvosi vizsgálatokra, oltásokra és a tanácsadásokra. Az osztályokat az osztályfőnökök kísérik.

Tavasszal kerül sor a kötelező iskolafogászati szűrésre, az osztályfőnökök kíséretében.

A vizsgálati eredményekről tájékoztatást kapunk, amit a szülők felé továbbítunk.

A szülő felelőssége, hogy a kiegészítő vizsgálatokra a gyermekét elvigye.

Iskolánkban 3 éve működik a mindennapos gyümölcs-, illetve zöldségprogram. Az alsó tagozatos gyermekeknek a hét elején szállítják a heti gyümölcs és zöldség adagokat, melyeket az osztályfőnökök osztanak ki a tanulóknak minden nap.

Önsegítés, öntevékenység

E módszer abban segít a gyermekeknek, hogy felismerjék saját értékeiket és megfelelő készségek birtokában önbizalommal cselekedjenek.

Osztályfőnöki órák keretében kialakítjuk, érősítjük és gyakoroltatjuk az úgynevezett „HÁROM Ö” elvét: önismeret ***-*** önértékelés ***-*** önbizalom.

#### A közösségfejlesztéssel, az iskola szereplőinek együttműködésével kapcsolatos feladatok

#### 

A tanulói személyiség fejlesztésére irányuló oktató-nevelő munka iskolánkban egyrészt a nevelők és a tanulók közvetlen, személyes kapcsolata révén valósul meg, másrészt közvetett módon, a tanulói közösség ráhatásán keresztül érvényesül.

A tanulók közösségben, illetve közösség által történő nevelésének megszervezése, irányítása iskolánk oktató-nevelő munkájának alapvető feladata.

1. A különféle iskolai tanulói közösségek megszervezése, nevelői irányítása.

Feladat: Az iskolai élet egyes területeihez (tanórákhoz, tanórán kívüli

tevékenységekhez) kapcsolódó tanulói közösségek kialakítása, valamint

ezek életének tudatos, tervszerű nevelői fejlesztése.

1. A tanulók életkori fejlettségének figyelembevétele a tanulóközösségek fejlesztésében.

Feladat: A tanulói közösségek irányításánál a nevelőknek alkalmazkodniuk kell az életkorral változó közösségi magatartáshoz.

1. Az önkormányzás képességének kialakítása.

Feladat: A tanulói közösségek fejlesztése során ki kell alakítani a közösségekben, hogy nevelői segítséggel közösen tudjanak maguk elé célt kitűzni, a cél eléréséért összehangolt módon tevékenykedjenek, illetve az elvégzett munkát értékelni tudják.

1. A tanulói közösségek tevékenységének megszervezése.

Feladat: A tanulói közösségeket irányító pedagógusok feladata, a közösségek tevékenységének tudatos tervezése és folyamatos megszervezése, hiszen a tanulói közösség által történő közvetett nevelés csak akkor érvényesülhet, ha a tanulók a közösség által szervezett tevékenységekbe bekapcsolódnak, azokban aktívan részt vesznek, és ott a közösségi együttéléshez szükséges magatartáshoz és viselkedési formákhoz tapasztalatokat gyűjthetnek.

1. A közösség egyéni arculatának, hagyományainak kialakítása.

Feladat: A tanulói közösségre jellemző, az összetartozást erősítő erkölcsi, viselkedési normák, formai keretek és tevékenységek rendszeressé válásának kialakítása, ápolása.

1. A tanulói közösségekben és az iskola teljes környezetében igyekszünk megakadályozni az előítéletes magatartások megnyilvánulását.
2. Tanórán kívüli foglalkozásokon, szabadidős programokon fokozottan ügyelünk a halmozottan hátrányos helyzetű tanulók és szüleik részvételére.
3. A halmozottan hátrányos helyzetű tanulók nevelésével kapcsolatban együttműködést alakítunk ki a gyermekjóléti szolgálattal, a védőnői szolgálattal, az ifjúsági szervezettel, a sportkörrel, az óvodával, a szülői házzal, a művelődési házzal és a könyvtárral.

Iskolánk feladata, hogy a tanárok, szülők együttműködve olyan légkört teremtsenek, olyan közösséget alkossanak, amely elősegíti a gyermek harmonikus fejlődését, szocializációját.

A közösség leghatékonyabban a közösen átélt tevékenységeken keresztül fejleszthető. Az iskolai élet során számos lehetőséget biztosítunk a közös tevékenységekre.

A közösségfejlesztés színterei

* a tanórák (különös tekintettel az osztályfőnöki órákra)
* a tanórán kívül foglalkozásokon
* a szabadidős tevékenységek keretében

A közösségi nevelés valamennyi színterén közös feladatok:

* az egyén (tanuló) közösségi magatartásának kialakítása,
* véleményalkotó, véleménynyilvánító képességének fejlődése, ezek közvetítése a társadalmi normáknak megfelelőes,
* a közösségi szokások, normák elfogadása (etikai érték rend),
* a másság elfogadása,
* az együttérző magatartás kialakulása,
* a harmonikus embertársi kapcsolatok fejlesztése,

A közösségfejlesztés tevékenységrendszere:

A tanulói személyiség fejlesztésének legfontosabb színtere a hosszabb tanítási- tanulási folyamatba illeszkedő tanítási óra.

Az iskola nevelői a tanítási-tanulási folyamat megszervezése során kiemelten fontosnak tartják a tanulók motiválását, a tanulói aktivitás biztosítását.

1. A motiválás célja, hogy tanulóinkban felébresszük azokat az indítékokat, amelyek a gyermekeket tanulásra ösztönzik, és ezt a tanulási kedvet a tanulás végéig fenn is tartsuk.
2. A tanítási órák tervezésénél és szervezésénél minden esetben előtérbe helyezzük azokat a módszereket és szervezeti formákat, amelyek a tanulók tevékenykedtetését, vagyis állandó aktivitását biztosítják.
3. tanórákon differenciált feladatmegoldás a halmozottan hátrányos helyzetű tanulók tanulási sikerének növelésére
4. kooperatív technikák alkalmazása a halmozottan hátrányos helyzetű tanulók órai aktivitásának megerősítésére

Az iskolában a nevelési és oktatási célok megvalósítását az alábbi tanítási órán kívüli tevékenységek segítik:

1. Hagyománnyá vált tevékenységeink
2. Minden tanév folyamán iskolai ünnepséget, megemlékezést tartunk a következő alkalmakkor: 1956. október 23-a, 1849. október 6-a, 1848. március 15-e, 1920. június 4-e évfordulóján, a holokausztra történő megemlékezésen, évnyitón, évzárón, illetve a 8. osztályosok ballagásakor. A kommunizmus áldozataira is meg kell emlékezni.
3. Éves nagyrendezvényeink: diák-önkormányzati nap, télapó ünnepély, farsang, a kultúra napja, anyák napja, egészségnevelési nap, gyermeknap, karácsony, madarak és fák napja
4. ajándékkészítés ünnepek előtt
5. Négyévente rendezett programunk: tornaünnepély

b.) Diákönkormányzat

A tanulók és a tanulóközösségek érdekeinek képviseletére, a tanulók tanórán kívüli, szabadidős tevékenységének segítésére az iskolában diákönkormányzat működik. Az iskolai diákönkormányzat munkáját a 5-8. osztályokban megválasztott küldöttekből álló diák-önkormányzati vezetőség irányítja. A diákönkormányzat tevékenységét az iskola igazgatója által megbízott nevelő segíti.

c.) Napközi otthon, tanulószoba

Az iskolában tanítási napokon a délutáni időszakban az 1-4. évfolyamon napközi otthon, az 5-8. évfolyamon tanulószoba működik.

d.) Tehetséggondozó és felzárkóztató foglalkozások

Az egyéni képességek minél jobb kibontakoztatását, a tehetséges tanulók gondozását, valamint a gyengék felzárkóztatását az egyes szaktárgyakhoz kapcsolódó tanórán kívüli tehetséggondozó és felzárkóztató foglalkozások segítik.

e.) Iskolai sportkör

Az iskolai sportkör tagja az iskola minden tanulója. Az iskolai sportkör a tanórai testnevelési órákkal együtt biztosítja a tanulók mindennapi testedzését, valamint a tanulók felkészítését a különféle sportágakban az iskolai és iskolán kívüli sportversenyekre.

f.) Szakkörök

A különféle szakkörök működése a tanulók egyéni képességeinek differenciált fejlesztését szolgálja. A szakkörök jellegüket tekintve lehetnek művésziek, technikaiak, szaktárgyiak, de szerveződhetnek valamilyen közös érdeklődési kör, hobbi alapján is. A szakkörök térítésmentesen működnek

g.) Versenyek, vetélkedő, bemutatók

A tehetséges tanulók továbbfejlesztését segítik a különféle (szaktárgyi, sport, művészeti stb.) versenyek, vetélkedők, melyeket az iskolában évente rendszeresen szervezünk. A legtehetségesebb tanulókat az iskolán kívüli versenyeken való részvételre is felkészítjük. A versenyek, vetélkedők megszervezését, illetve a tanulók felkészítését tanítók, szaktanárok végzik.

h.) Tanulmányi kirándulások

Az iskola nevelői a tantervi követelmények teljesülése, a nevelőmunka elősegítése, a tárgyi ismeretek kiegészítése, bővítése céljából az osztályok számára évente egy alkalommal tanulmányi kirándulást szerveznek.

i.) Múzeumi, kiállítási, könyvtári és művészeti előadáshoz kapcsolódó foglalkozás.

Egy- egy tantárgy néhány témájának feldolgozását, a követelmények teljesítését szolgálják a különféle közművelődési intézményekben, illetve művészeti előadásokon tett csoportos látogatások.

j.) Szabadidős foglalkozások.

A szabadidő hasznos és kulturált eltöltésére kívánja a nevelőtestület a tanulókat azzal felkészíteni, hogy a felmerülő igényekhez igazodva különféle szabadidős programokat szervez (pl. túrák, kirándulások, táborok, színház- és múzeumlátogatások, klubdélutánok, táncos rendezvények stb.)

k.) Iskolai könyvtár.

A tanulók egyéni tanulását, önképzését iskolai könyvtár segíti, amely minden nap látogatható.

l.) Az iskola létesítményeinek, eszközeinek egyéni vagy csoportos használata.

A tanulók igényei alapján előzetes megbeszélés után lehetőség van arra, hogy az iskola létesítményeit, illetve eszközeit (pl. sportlétesítmények, számítógép stb.) a tanulók - tanári felügyelet mellett - egyénileg vagy csoportosan használják.

m.) Hit- és vallásoktatás

Az iskolában a bejegyzett egyházak - az iskola nevelő és oktató tevékenységébe illeszkedve - hit- és vallásoktatást szerveznek. A hit- és vallásoktatáson való részvétel a tanulók számára önkéntes.

n.) a helyi közösségekkel együttműködve közös program szervezése a halmozottan hátrányos helyzetű tanulók és szüleik bevonásával.

o.) Erdei iskola

Kétévente az 5 - 6. osztályosok számára erdei iskolát szervezünk.

Az iskola szereplőinek együttműködésével kapcsolatos feladatok:

* az éves munkatervben programért felelős nevelő kijelölése
* korrekt tájékoztatás különféle formákban és csatornákon
* helyszín biztosítása, tárgyi feltételek megteremtése
* a rendezvények előtti szervezőmunka összehangolása
* kommunikáció, egyeztetés és közvetítés az együttműködő partnerek között
* összehangolt munka a lebonyolítás során
* értékelés, tapasztalatok levonása

A vezetők és a szülői szervezet közötti kapcsolattartás rendje

A szülői szervezet iskolaszintű képviselőjével az iskola igazgató-helyettese tart kapcsolatot.

Azokban az ügyekben, amelyekben a szülői szervezetnek az SZMSZ vagy jogszabály véleményezési jogot biztosít, a véleményt az igazgató kéri meg az írásos anyagok átadásával.

A szülői szervezet képviselőjét a nevelőtestületi értekezlet véleményezéssel érintett napirendi pontjának tárgyalásához meg kell hívni.

A szülői szervezet részére biztosított jogok:

Az iskolai szülői szervezet véleményezési jogkört gyakorol a Ktv. 59.§ /1/ bekezdésében alapján:

* + a működési szabályzatnak a szülőket érintő rendelkezéseiben,
  + a házirend megállapításában,
  + a szülőket anyagilag is érintő ügyekben,
  + a szülői értekezletek napirendjének meghatározásában,
  + az iskola és a család kapcsolattartási rendjének kialakításában.

Az osztályok szülői szervezeteivel az osztályfőnökök tartanak kapcsolatot.

#### A pedagógusok helyi intézményi feladatai, az osztályfőnöki munka tartalma, az osztályfőnök feladatai

A nevelőtestület minden tagjának feladata:

* legmagasabb szinten a lehetőségeket legjobban hasznosítva oktatni és nevelni, iskolánk tanulóit
* a NAT, a kerettantervek, és a pedagógiai program alapelvei, értékei, cél- és feladat

rendszerének betartása és teljesítése,

* szakmai, pedagógiai képzés, önképzés
* a község és az iskolai érdekeket figyelembe véve tevékenykedni.
* A pedagógusok általános működési feladatait/ ügyeleti rend, ügyviteli feladatok,

rendezvényszervezés, tanórán kívüli feladatok ... stb. / az iskola színvonalas működéséhez szükséges mértékben olyan módon határozzuk meg, hogy a tantárgyi szakmai munka elsődlegessége és eredményessége mellett biztosítsuk a tanulók személyiségének optimális fejlődését és az iskola általános működési biztonságát is garantáljuk.

* Minden pedagógusi munkamegosztás elvi alapja az arányosság, amiért az iskola vezetője felelős.
* Minden pedagógus alapvető munkaköri kötelessége az iskolai munka zavartalanságát, eredményességét, a pedagógiai programokban rögzített célok elérését biztosító feladatok teljesítése. A fentiekre a nevelőtestület minden tagját a kiadott törvény, a rendeletek,utasítások és az iskola vezetősége kötelezheti, illetve utasíthatja.

Tételesen:

* a tantervek végrehajtása
* a pedagógiai etika írott vagy íratlan törvényeinek betartása;
* a problémák nyílt mindenkori megbeszélése történjen meg a megfelelő hangnemben tanulóval - szülővel - kollégával - vezetővel egyaránt;
* az egészség, testi épség megőrzéséhez szükséges ismereteket átadása a tanítványoknak, azok elsajátításáról való meggyőződés;
* a szükséges intézkedéseket megteszi, ha észleli, hogy a gyermek balesetet szenved, vagy ennek veszélye fennáll;
* a tanuló- és gyermekbalesetek megelőzésével kapcsolatos tevékenységeket megszervezi, a megelőzésével kapcsolatos ellenőrzési tevékenységeinek eleget tesz
* a tanulók iskolán kívüli rendezvényein, tanulmányi kirándulásokon a tanulók baleseteinek megelőzése érdekében a szükséges tennivalókat megteszi;
* a védő- óvó előírásokat betartja és betartatja tűz -és bombariadó esetén.
* gondoskodik az illetékes szervek értesítéséről, az intézmény gyors és szakszerű kiürítéséről;
* kulturált viselkedés, öltözködés / közösség íratlan törvényének betartása/

Az osztályfőnökök feladatai

Az osztályfőnököt az igazgató jelöli ki.

Munkáját az általános iskola nevelési és oktatási terve, valamint az iskolai munkaterv

alapján végzi. Munkáját előre megtervezi. Felelős vezetője az osztály közösségének.

Feladata:

* a tanulók személyiségének alapos, sokoldalú megismerése, differenciált fejlesztése,

közösségi tevékenységük irányítása, öntevékenységük és önkormányzó képességük fejlesztése. Munkájában támaszkodik a diákönkormányzat vezetőségére, segíti és figyelemmel kíséri tevékenységüket.

* Együttműködik az osztályban tanító szaktanárokkal, napközis nevelőkkel.
* Felelős osztálya rendjéért, tisztaságáért.
* Látogathatja az osztálya tanítási óráit, tanórán kívüli foglalkozásait. Észrevételeit

megbeszéli az érintett nevelővel.

* Vezeti az osztálya osztályozó értekezleteit, és itt értékeli az osztálya helyzetét,

neveltségi szintjét, magatartását, tanulmányi helyzetét.

* Törekszik a tanulók személyiségének sokoldalú fejlesztésére, gondot fordít a

gyengébbek felzárkóztatására, a differenciált foglalkoztatásra, tehetséggondozásra.

* A tanulók személyiségfejlesztése érdekében összehangolja az iskola és a család

nevelőmunkáját, együttműködik a szülőkkel.

* A továbbtanulásra jelentkezést megelőzően segíti a pályaválasztási munkát.
* Fogadóórát a munkatervben meghatározott rendben tart.
* Ellenőrzi az osztálynapló és az ellenőrző jegyeit.
* Tájékoztatja a szülőket a tanuló magatartásáról, tanulmányi előmeneteléről. Ellenőrzi, hogy a szülők ezeket az észrevételeit tudomásul vették-e.
* Elvégzi az ügyviteli, adminisztrációs teendőket, megírja az anyakönyveket, kitölti a

bizonyítványokat. Felelős az osztálynapló rendes és folyamatos vezetéséért. Haladási

naplóba az órarendet hetenként előre beírja, a bejegyzéseket ellenőrzi, az igazolásokat

összeszedi, az osztályzatok számát figyelemmel kíséri. A napló "megjegyzés" rovatában gondoskodik a jutalmazások- büntetések bejegyzéséről ill. bejegyeztetéséről.

* A tanulói házirendet, a balesetvédelmi és tűzvédelmi szabályokat az első tanítási napon a tanulókkal, az első szülői értekezleten a szülőkkel ismerteti.
* Bombariadó esetén az intézményben elfogadott intézkedési rend alapján tevékenykedik.
* A szülői szervezet vezetőjével és felelősökkel irányítja osztálya szülői közösségét.

Igazolt mulasztást engedélyezhet 3 nap tartamára.

#### A kiemelt figyelmet igénylő tanulókkal kapcsolatos pedagógiai tevékenység helyi rendje

Nkt.4§13. alapján a kiemelt figyelmet igénylő gyermek, tanuló:

a.) különleges bánásmódot igénylő gyermek, tanuló:

aa.) sajátos nevelési igényű gyermek, tanuló,

ab.) beilleszkedési, tanulási, magatartási nehézséggel küzdő gyermek, tanuló,

ac.) kiemelten tehetséges gyermek, tanuló,

1. a gyermekek védelméről és a gyámügyi igazgatásról szóló törvény szerint hátrányos és halmozottan hátrányos helyzetű gyermek, tanuló

aa.) sajátos nevelési igényű gyermek, tanuló,

A különleges bánásmódot igénylő gyermek, tanuló közül iskolánkban enyhe értelmi fogyatékos, beszédfogyatékos és egyéb pszichés zavarral küzdő tanulók integrációs nevelését vállaljuk. Számukra egészségügyi és pedagógiai célú habilitációs, rehabilitációs tanórai

foglalkozásokat szervezünk gyógypedagógus vezetésével.

A tanuló annyi egészségügyi és pedagógiai cél habilitációs, rehabilitációs tanórai foglalkozáson vesz részt, amennyi a sajátos nevelési igényéből eredő hátránya csökkentéséhez

szükséges, ennek időkeretét a Nkt. 6. sz. melléklete határozza meg.

Helyi rend:

SNI-s gyerekek kiszűrése, a probléma érzékelése és az iskolavezetés tájékoztatása a pedagógus feladata.

Az iskolavezetés kezdeményezi a tanuló vizsgálatát a nevelési tanácsadóban, majd a képességvizsgálóban.

Gyógypedagógus, logopédus által vezetett foglalkozásokon való részvétel.

Egyéni fejlesztési terv alapján végzett rehabilitációs foglalkozásokon való részvétel.

A foglalkozások tárgyi szükségletének biztosítása: tanterv, tankönyv, segédanyag

Felülvizsgálatokon való részvétel előkészítése, kapcsolattartás a szombathelyi képességvizsgálóval.

Megoldási lehetőségek:

* A gyerekek együttnevelése, integrációs nevelése kortársaikkal.
* Fejlesztő pedagógusok, fejlesztő gyógypedagógusok egyéni és kiscsoportos

tevékenysége

* Beszédfejlesztés, logopédiai foglalkozások
* Osztályon belüli differenciálás
* A csoportos, páros és egyéni munkaformák előtérbe állítása
* Az állandó pozitív megerősítés (jutalmazás) szerepe
* Felzárkóztatás korrepetáláson (speciális feladatok, fejlesztő eszközök, játékok,

számítógép segítségével)

* Értelmi, érzelmi és akarati tényezők számbavétele
* Önismeretre nevelés
* A másság elfogadására nevelés
* Az osztályban tanító pedagógusok team- munkája
* Délutáni napközi, tanuló szoba igénybe vétele

ab.) beilleszkedési, tanulási, magatartási nehézséggel küzdő gyermek, tanuló,

Az a különleges bánásmódot igénylő gyermek, tanuló, aki a szakértői bizottság szakértői véleménye alapján az életkorához viszonyítottan jelentősen alulteljesít, társas kapcsolati problémákkal, tanulási, magatartásszabályozási hiányosságokkal küzd, közösségbe való beilleszkedése, továbbá személyiségfejlődése nehezített vagy sajátos tendenciákat mutat,de nem minősül sajátos nevelési igényűnek.

Létszámuk jelenleg az iskola összlétszámához viszonyítva magas, a tanulók ötöde tartozik közéjük. Róluk a sárvári Nevelési Tanácsadó szakvéleményt állított ki, amely alapján fejlesztésük fejlesztő pedagógus munkájával történik.

* részvétel fejlesztő foglalkozásokon
* az átlagos, és a kis létszámú osztályok adta lehetőségek kihasználása
* szoros kapcsolat a helyi óvodával, nevelési tanácsadóval és gyermekjóléti szolgálattal, védőnővel,
* az egyéni képességekhez igazodó tanórai tanulás megszervezése;
* a felzárkóztató órák;
* a napközi otthon;
* a tanulószoba;
* a felzárkóztató foglalkozások;
* a nevelők és a tanulók közvetlen kapcsolata;
* a családlátogatások;
* a szülők és a családok nevelési gondjainak segítése
* egyéni elbeszélgetés,
* társakkal történő elfogadtatás, amelyben nagy szerepe van az osztályfőnöknek,
* közösségi feladatokkal történő megbízások (házi feladat felelős, térkép felelős, szertár felelős, stb. ).
* a tanulói közösségekben az előítéletes magatartási megnyilvánulás megfékezése
* az iskolai teljes környezetben az előítéletes magatartási megnyilvánulások megfékezése
* a halmozottan hátrányos helyzetű tanulók beilleszkedésének segítése az integrációt segítő tanórán kívüli és szabadidős programok segítségével.

Helyi rend:

Tünetek, tünetcsoportok megállapítása

* Agresszív (a környezet felé forduló magatartászavar: rendbontás, nyugtalanság,

hazudozás, bántalmazás, stb.)

* A szociális fejlődés zavarai (kapcsolatteremtés, alkalmazkodás, beilleszkedési

problémái)

* Regresszív (önmagára vonatkoztatva: visszahúzódó, passzív, szorongó, félénk,

érzékeny, autoagresszív)

* Szorongások, félelmek, önértékelési zavarok, tic,
* A kognitív, motoros, figyelmi funkciók zavarai, teljesítményromlás, észlelési

elégtelenség.

A magatartási rendellenesség okainak feltárása

* Környezeti (családi, iskolai okok)
* Organikus (idegrendszeri: szakember segítségének igénybevétele)
* A lefolyás dinamikájának vizsgálata: akut (azonnali, közvetlen segítséget igényel)

krónikus

A megoldás lehetőségei:

* Kisebb fokú (a pedagógus maga megoldja)
* Középsúlyos (pszichopedagógiára van szükség)
* Súlyos (a pszichiátria hatáskörébe tartozik)

A program elemei:

* Önismeretre nevelés
* A fejlődés értékelése, új célok meghatározása
* Csoportmunkában, differenciált tevékenykedtetés
* Prevenció: óvodai kapcsolattartás (a gyerekek megismerése még az első tanév előtt)
* Az óvoda – iskola közti könnyű, zökkenőmentes átmenet biztosítása
* Egyéni bánásmód alkalmazása a magatartási nehézségekkel küzdő tanulóknál (játékosság, pozitív megerősítés dominanciája
* Rugalmas óravezetés a tanulók igényeinek megfelelően alsó tagozatban(szünetek, lazító gyakorlatok közbeiktatása)
* szakemberek segítségének igénybevétele
* 4. osztályból 5. osztályba való átmenet megkönnyítése
* A negatív személyiségtulajdonságok visszaszorítása
* A pozitív személyiségtulajdonságok kialakítása
* Társas- közösségi tevékenységek megszervezése
* A szülők bevonása, a problémák közös megbeszélése, megoldása

ac.) kiemelten tehetséges gyermek, tanuló

Kiemelten tehetséges gyermek, tanuló: az a különleges bánásmódot igénylő gyermek, tanuló, aki átlag feletti általános vagy speciális képességek birtokában magas fokú kreativitással rendelkezik, és felkelthető benne a feladat iránti erős motiváció, az elkötelezettség,

Tehetséggondozás

Iskolánkban a felzárkóztatás mellett a tehetséggondozásnak kiemelt szerepet kap.

Tanulóink nagy része hátrányos helyzetű, veszélyeztetett, tanulási és magatartási zavarokkal küzd. A velük való foglalkozás jelentős erőfeszítéseket követel az itt dolgozó pedagógusoktól. Ebben a nehéz helyzetben különös gondot kell fordítanunk arra, hogy tehetséges tanítványaink – környezeti és szociális adottságaik miatt – nehogy elkallódjanak. A sok problematikus tanuló mellett kiemelt figyelmet követelnek. Tehetséggondozó programunknak lehetővé kell tennie, hogy kiemelkedő képesség tanulóink speciális adottságai felszínre kerüljenek.

A tehetséggondozás feladatai iskolánkban

* Az optimális fejlődés feltételeinek megteremtése, működtetése (hogy minden tanuló

lehetőség szerint eljuthasson adottságai legfelső határáig)

* A folyamatosság biztosítása alsó- és felső tagozatban egyaránt.

Helyi rend:

A tehetség felismerése

Tehetséges gyerek az, aki erősen motivált, könnyen és gyorsan tanul, átlagon felüli teljesítményekre képes, kreatív; egy-egy tantárgyból (speciális tehetség) vagy minden tantárgyból (általánosan jó intellektusú).

A korai felismerés meghatározó fontosságú. A kiemelkedő tehetségek foglalkoztatás hiányában gyakran visszafejlődnek, sérülnek, kirekesztődnek. A korai felismerés szakértelmet, körültekintést kíván.

A tehetség felismerésének eszközei

Konzultáció az óvónőkkel az iskolába lépés előtt

Személyi feltételek megteremtése, a tehetség felismerését segítő módszerek elsajátítása

Tárgyi feltételek: a szükséges taneszközök, a szükséges órák biztosítása

A felismert tehetség fejlesztése

* Tanórán:osztályon belüli differenciálás az egyéni képességekhez igazodó tanórai tanulás megszervezése;
* Tehetséggondozó foglalkozásokon való részvétel biztosítása

Módszerei:

* képességek szerinti csoportok létrehozása,
* gyorsítás + dúsító program (a tananyag gyorsabb elvégzése, a fennmaradó időben

dúsító program)

* gazdagítás és elmélyítés (nem több ismeret elsajátítása, hanem önállóságot, kreativitást igénylő feladatok végzése)
* tanórákra önálló kutatómunka és felkészülés,
* differenciált feladatmegoldás tanórákon, tehetséggondozó órákon: osztályonkénti a jó képesség tanulók aktív módon felkészülhetnek a tanulmányi versenyekre, gimnáziumi felvételi vizsgákra,
* tanórán kívüli foglalkozások,
* szakkörválaszték, a iskolai sportkör,
* az iskolai, városi, megyei, regionális és levelezős versenyek (fontos személyiségfejlesztő hatásuk van: egészséges versenyszellem, önértékelés, sportszerűség, kudarctűrés),
* napközis, tanulószobás, szabadidős foglalkozások, ahol a gyerekek „kipróbálhatják”

magukat,

* az iskolai könyvtár, valamint az iskola más létesítményeinek, eszközeinek egyéni

vagy csoportos használata

* a továbbtanulás segítése,
* a szabadidős foglalkozások (pl. színház- és múzeumlátogatások),
* fejlesztő feladatok egyes tantárgyakból,

b.) a gyermekek védelméről és a gyámügyi igazgatásról szóló törvény szerint hátrányos és halmozottan hátrányos helyzetű gyermek, tanuló

Hátrányos helyzetű az a gyermek, aki rendszeres gyermekvédelmi kedvezményben részesül.

Halmozottan hátrányos helyzetű az a gyermek, aki rendszeres gyermekvédelmi kedvezményben részesül és egyik szülőjének sincs 8 általánost meghaladó iskolai végzettsége.

A gyermek- és ifjúságvédelemmel kapcsolatos feladatok:

1. A nevelők és a tanulók személyes kapcsolatainak egyik fő célja a gyermek- és ifjúságvédelemmel összefüggő problémák feltárása, megelőzése. Minden pedagógus közreműködik a gyermek- és ifjúságvédelmi feladatok ellátásában, a tanulók fejlődését veszélyeztető körülmények megelőzésében, feltárásában.
2. Az iskolában a gyermek- és ifjúságvédelmi feladatok segítésére gyermek- és ifjúságvédelmi felelős működik. A gyermek- és ifjúságvédelmi felelős alapvető feladata, hogy segítse a pedagógusok gyermek- és ifjúságvédelmi munkáját. Ezen belül feladatai közé tartozik különösen:
3. a tanulók és a szülők tájékoztatása azokról a lehetőségekről, személyekről, intézményekről, amelyekhez problémáik megoldása érdekében fordulhatnak,
4. családlátogatásokon vesz részt a veszélyeztető okok feltárása érdekében,
5. a veszélyeztető okok megléte esetén értesíti a gyermekjóléti szolgálatot,
6. segíti a gyermekjóléti szolgálat tevékenységét,
7. a tanulók anyagi veszélyeztetettsége esetén gyermekvédelmi intézkedést kezdeményez,
8. tájékoztatást nyújt a tanulók részére szervezett szabadidős programokról.
9. év eleji egyeztetés a nevelőtestülettel
10. Az iskola gyermekvédelmi tevékenysége három területre terjed ki: a gyermek fejlődését veszélyeztető okok megelőzésére, feltárására, megszüntetésére. A gyermekvédelmi problémák feltárásának az a célja, hogy a gyermekek problémáit az iskola a gyermekjóléti szolgálat segítségével minél hatékonyabban tudja kezelni, megelőzve ezzel súlyosabbá válásukat. Iskolánk alapvető feladatai a gyermek- és ifjúságvédelem területén:
11. fel kell ismerni, és fel kell tárni a tanulók problémáit,
12. meg kell keresni a problémák okait,
13. segítséget kell nyújtani a problémák megoldásához,
14. jelezni kell a felmerült problémát a gyermekjóléti szolgálat szakembereinek.
15. a gyermekkel való beszélgetések alapján, az egészségügyi szervekkel, az iskola és a család kapcsolattartásának formáiban a pedagógusok a szülőkkel együttműködve felfedik a gyermek szociális (veszélyeztetettségének ) helyzetét,
16. tanácsokkal segítik a nevelők a szülőt abban, hogy megfelelően foglalkozzon gyermekével, eleget tegyen a közoktatási törvényben előírt kötelességének (tankötelezettség ),
17. a pedagógusok megfelelő odafigyelést, egyéni bánásmódot egyéni foglalkoztatást alkalmaznak a tanórákon és a tanórákon kívül,
18. fontos feladat annak észrevétele, hogy a gyermek részesül-e rendszeres étkezésben, megfelelő-e ápoltsága, ruházata,
19. oldott, demokratikus légkör kialakításával az egyéni elbeszélgetések során fény derül a problémás esetekre (ebben nagy szerepe van az osztályfőnöknek, gyermekvédelmi felelősnek),
20. ki kell zárni annak a lehetőségét, hogy a tanuló származása, neme, etnikai hovatartozása, vallása vagy bármilyen más oknál fogva hátrányos, kitaszított helyzetbe kerüljön,
21. a látszólag indokolatlan tanulmányi – eredményromlás hátterének felderítése is feladataink egyike,
22. biztosítani kell, hogy biztonságos, egészséges környezetben folyjon az oktató-nevelő munka, törekedni kell a gyermekbalesetek megelőzésére,
23. feladatunk a szülőkkel való kapcsolattartás formáinak erősítése (szülői értekezlet, fogadó óra, családlátogatás), tájékoztatásuk gyermekük jogainak érvényesítése, fejlődésük elősegítése érdekében,
24. az iskolai diákönkormányzat feladata az érdekvédelem, a tanulói jogok megismertetése, véleménynyilvánítási formák elsajátíttatása, a jogok gyakorlásához szükséges információk megadása,
25. a tanulók részére átadjuk az egészségük, testi épségük megőrzéséhez szükséges ismereteket a tanórákon és egyéb szervezett keretek között. (pl.: védőnői előadások),
26. A tanulók fejlődését veszélyeztető okok megszűntetésének érdekében iskolánk együttműködik a területileg illetékes:
27. nevelési tanácsadóval,
28. gyermekjóléti szolgálattal,
29. családsegítő szolgálattal,
30. a kormányhivatallal,
31. gyermekorvossal,
32. továbbá a gyermekvédelemben résztvevő társadalmi szervezetekkel, egyházakkal, alapítványokkal
33. cél a családban történő nevelés segítése, a veszélyeztetettség megelőzése illetve megszüntetése annak érdekében, hogy iskolai felkészülése megvalósulhasson (akár napközi, tanulószoba igénybevételével), hogy a gyermek személyiségét kibontakoztathassa, tehetségét fejleszthesse, hátrányát ledolgozhassa,
34. a gyermekvédelemről szóló törvény alapján a napközbeni ellátást azon tanulók részére kell megszervezni, akikről a szülők – munkájuk, betegségük, vagy egyéb ok miatt napközben nem tudnak gondoskodni (gyenge értelmi képesség, nevelője egyedülálló vagy idős, nagycsaládban nevelkedik),
35. igazolatlan mulasztás esetén a törvényi szabályozásnak megfelelő eljárást alkalmaz az iskola, erről fel kell világosítani a gyermeket és a szülőt is
36. Iskolánk pedagógiai munkáján belül elsősorban az alábbi tevékenységek szolgálják a gyermekvédelem céljainak megvalósítását:
37. a felzárkóztató foglalkozások,
38. a tehetséggondozó foglalkozások,
39. az indulási hátrányok csökkentése,
40. a differenciált oktatás és képességfejlesztés,
41. a pályaválasztás segítése,
42. a személyes, egyéni tanácsadás (tanulónak, szülőnek),
43. egészségvédő és mentálhigiénés programok szervezése,
44. a családi életre történő nevelés,
45. a napközis és a tanulószobai foglalkozások,
46. az iskolai étkezési lehetőségek,
47. az egészségügyi szűrővizsgálatok,
48. a tanulók szabadidejének szervezése (tanórán kívüli foglalkozások, szabadidős tevékenységek, szünidei programok),
49. a tanulók szociális helyzetének javítása (segély, természetbeni támogatás),
50. a szülőkkel való együttműködés,
51. tájékoztatás a családsegítő és a gyermekjóléti szolgálatokról, szolgáltatásokról.
52. integrált és képességfejlesztő oktatás
53. az iskolai könyvtár, valamint az iskola más létesítményeinek, eszközeinek egyéni vagy csoportos használata;
54. ingyenes számítógép-és Internethasználat;
55. egyéni bánásmód, elbeszélgetések,
56. védőnői előadások,
57. a nevelők és a tanulók segítő, személyes kapcsolatai; nyitottság a szülők, a családok nevelési gondjaira;
58. a családlátogatások;
59. kedvezményes táborozáson való részvétel.
60. alapítványi támogatás kezdeményezése,
61. orvosi vizsgálaton, egészségügyi szűrővizsgálatokon való részvétel,
62. Útravaló programba való lehetőség szerinti bekapcsolódás a középiskolába továbbtanulni szándékozó hátrányos helyzetű és halmozottan hátrányos helyzetű tanulók számára.

#### A tanulóknak az intézményi döntési folyamatban való részvételi jogai, gyakorlásának rendje,

A jogszabályban meghatározott esetekben a diákönkormányzat véleményének megszerzéséről az igazgató gondoskodik az előterjesztés legalább 15 nappal korábban történő átadásával.

Az igazgató a véleményeztetésre kerülő anyagok tervezeteinek előkészítésébe a diákönkormányzat képviselőit bevonhatja, tőlük javaslatot kérhet.

A diákönkormányzat véleményét a nevelőtestületi értekezleten a diákönkormányzatot segítő tanár képviseli.

A nevelőtestületi értekezletre a választott diákképviselő is meghívható.

Az iskolai tanulók összességét érintő ügyekben a diákönkormányzat - a segítő tanár támogatásával - az igazgatóhoz fordul.

A tanulók szervezett véleménynyilvánításának, a tanulók rendszeres tájékoztatásának formája

A diákközgyűlés:

A tanulók szervezett véleménynyilvánításának és tájékoztatásának fóruma a diákközgyűlés.

Megtartásának idejét a tanév helyi rendje tartalmazza. A diákközgyűlés napirendjét az igazgató és a diákképviselő közösen állapítja meg. A napirend nyilvánosságra hozatala az osztályokban való kifüggesztéssel történik.

A diákközgyűlésen jelen vannak a nevelőtestület tagjai.

A diákközgyűlés levezető elnöke a diákönkormányzatot segítő tanár. A tanulók részére az igazgató ad tájékoztatást.

Az iskola életével kapcsolatos kérdéseket a diákönkormányzat a segítő tanár közreműködésével a közgyűlést megelőzően írásban is eljuttathatja az iskola igazgatójához.

Az írásban illetőleg szóban feltett kérdésre az illetékes vezető ad érdemi választ.

A rendkívüli diákközgyűlés összehívását a diákönkormányzat vezetője a javasolt napirend megjelölésével a segítő tanár útján kezdeményezi az igazgatónál.

Az igazgató a kezdeményezéstől számított 15 napon belül intézkedik a rendkívüli diákközgyűlés összehívásáról a napirend közzétételével. Ha az igazgató a rendkívüli diákközgyűlés összehívását nem tartja szükségesnek, gondoskodik a kezdeményezést kiváltó kérdés más úton való megnyugtató rendezéséről.

#### A szülő, a tanuló, a pedagógus és az intézmény partnerei kapcsolattartásának formái,

A tanulókat az iskola életéről, az iskolai munkatervről, illetve az aktuális feladatokról az iskola igazgatója, a diákönkormányzat felelős vezetője és az osztályfőnökök tájékoztatják.

A tanulót és a tanuló szüleit a tanuló fejlődéséről, egyéni haladásáról a szaktanárok folyamatosan (szóban, illetve a tájékoztató füzeten keresztül írásban) tájékoztatják.

Az integrációs és a képességkibontakoztató intézményi programban részt vevő halmozottan hátrányos helyzetű tanulókkal való kapcsolattartás formája a személyes kapcsolattartás mellett az „Egyéni előrehalási napló” vezetése, amelyben az egyéni fejlesztési tervben meghatározott célkitűzések és az abban meghatározottak teljesülése kerül rögzítésre.

A tanulók kérdéseiket, véleményüket, javaslataikat szóban vagy írásban egyénileg, illetve választott képviselőik, tisztségviselőik útján közölhetik az iskola igazgatóságával, a nevelőkkel, a nevelőtestülettel vagy az iskolaszékkel.

A szülőket az iskola egészének életéről, az iskolai munkatervről, az aktuális feladatokról az iskola igazgatója és az osztályfőnökök tájékoztatják:

1. az iskola igazgatója legalább félévente egyszer a szülői munkaközösség választmányi ülésén
2. az osztályfőnökök az osztályok szülői értekezletein.

A szülők és a pedagógusok együttműködésére az alábbi fórumok szolgálnak:

A.) Szülői értekezlet.

Feladata:

1. a szülők és a pedagógusok közötti folyamatos együttműködés kialakítása,
2. a szülők tájékoztatása

* az iskola céljairól, feladatairól, lehetőségeiről,
* az országos és a helyi közoktatás-politika alakulásáról, változásairól,
* a helyi tanterv követelményeiről,
* az iskola és a szaktanárok értékelő munkájáról,
* az osztály tanulmányi előmeneteléről, iskolai magatartásról,
* a gyermek osztályának tanulmányi munkájáról, neveltségi szintjéről,
* az osztályközösség céljairól, feladatairól, eredményeiről, problémáiról,

1. a szülők kérdéseinek, véleményének, javaslatainak összegyűjtése és továbbítása az iskola igazgatósága felé.

B.) Fogadó óra.

Feladata: a szülők és a pedagógusok személyes találkozása, illetve ezen keresztül egy-egy tanuló egyéni fejlesztésének segítése konkrét tanácsokkal. (Otthoni tanulás, szabadidő helyes eltöltése, egészséges életmódra nevelés, tehetséggondozás, továbbtanulás stb.)

C.) Nyílt tanítási nap.

Feladata, hogy a szülő betekintést nyerjen az iskolai nevelő és oktató munka mindennapjaiba, ismerje meg személyesen a tanítási órák lefolyását, tájékozódjon közvetlenül gyermeke és az osztályközösség, illetve az iskolai életéről.

D.) Írásbeli tájékoztató.

Feladata a szülők tájékoztatása a tanulók tanulmányaival vagy magatartásával összefüggő eseményekről, illetve a különféle iskolai vagy osztály szintű programokról.

E.) Értesítés

A gyengén teljesítő, vagy bukásra álló tanulók szüleit az első félévben decemberben a másodikban áprilisban értesítjük írásban arról, milyen tartárgyból kell javítania az elégséges eredmény eléréséhez.

F.) Kérdőíves felmérés

G.) Szülők részvétele a halmozottan hátrányos helyzetű tanulók háromhavonkénti tanulói értékelésen az IPR keretében

Az Integrációs Pedagógiai Program szerinti képesség-kibontakoztató és integrációs

felkészítésben résztvevő tanulók esetében:

A felkészítésben részt vevő tanuló egyéni fejlesztési terv alapján történő haladását, fejlődését háromhavonként értékelni kell, melyre meg kell hívni

* a tanulót,
* a szülőt,
* a gyermekvédelmi felelőst,
* indokolt esetben a gyermekjóléti szolgálat, a gyámhatóság, illetve a nevelési tanácsadó képviselőjét.

Az értékelésről feljegyzést kell készíteni, azt alá kell íratni valamennyi résztvevővel, s amennyiben a szülő nem volt jelen az értékelésen, meg kell azt küldeni számára.

A háromhavonta történő értékelés szempontjai:

* valóságos eredmények és hiányosságok feltárásra kerüljenek,
* ok-okozati összefüggések felderítése,
* fejlődési irány kijelölésre kerüljön,
* további szakemberek bevonásának szükségességéről szülessen döntés.
* havonta a szöveges értékelés előzményeként értékelő esetmegbeszélésre kerül sor.

Menete:

* a pedagógus beszámolója az integrációs programban résztvevők konkrét helyzetéről,problémáiról,
* tanítók, fejlesztő pedagógusok, ifjúságvédelmi felelősök, szakmai beszámolók,

családgondozók összefoglalói (az érintett szakembereket, szülőket meg kell hívni),

* eredmények, hiányosságok, kívánságok, lehetőségek összegyűjtése, javaslatok a

továbblépésre (a tantestület tagjainak javaslatai, véleménye),

* megoldási lehetőségek kidolgozása, pedagógiai módszerek kiválasztása (szükség

szerint egyéni fejlesztési tervként).

H.) az integrációs pedagógiai rendszer keretében szervezett programokon a halmozottan hátrányos helyzetű tanulók szüleivel lehetőség kínálkozik a kapcsolat elmélyítésére.

A szülői értekezletek, a fogadóórák és a nyílt tanítási napok időpontját az iskolai munkaterv évenként határozza meg.

A szülők kérdéseiket, véleményüket, javaslataikat szóban vagy írásban egyénileg, illetve választott képviselőik, tisztségviselőik útján közölhetik az iskola igazgatóságával, nevelőtestületével.

#### A tanulmányok alatti vizsgák szabályai

Osztályozóvizsga

Osztályozó vizsgát tehet a tanuló:

* ha felmentést kapott a tanórai foglalkozások alól (magántanulóként teljesíti tanulmányi kötelezettségeit)
* ha igazolt és igazolatlan hiányzása több 250 óránál, és a tantestület lehetőséget

ad a jogszabályok szerint az osztályozó vizsgára;

* ha felkészültségről kérésre független vizsgabizottság előtt ad számot.

Az osztályozó vizsga időpontját az igazgató jelöli ki.

Az osztályozóvizsga előírásai:

* Az osztályozó vizsgát bizottság előtt kell tenni
* Tagjai: szaktanár, igazgató illetve igazgató helyettes, a nevelőtestület egyik tagja.
* Az osztályozóvizsgákat a tanítási év utolsó napjáig meg kell szervezni.
* A sikertelen osztályozóvizsgát a tanuló a javítóvizsgán a továbbhaladás

érdekében kijavíthatja.

* Jellegétől függően írásbeli, szóbeli illetve gyakorlati részből áll.
* Az osztályzatot a bizottság állapítja meg

**Pótló vizsgát** tehet a vizsgázó, ha a vizsgáról neki fel nem róható okból elkésik, távol marad, vagy a megkezdett vizsgáról engedéllyel eltávozik.

**Javítóvizsga**

Javítóvizsgát az a tanuló tehet, aki 2-8. évfolyamon a tanév végén egy vagy legfeljebb három

tantárgyból elégtelen osztályzatot kapott.

A javítóvizsgák előírásai:

* A javítóvizsgát az iskola pedagógusaiból alakított bizottság előtt kell tenni. A

bizottság tagja: szaktanár, a nevelőtestület egy tagja, igazgató vagy helyettese;

* A javítóvizsgáról jegyzőkönyvet kell felvenni;
* A javítóvizsga időpontja: augusztus 21- 31-ig terjedhet.
* Az időpontjáról és helyéről a tanulót illetve a szülőt értesíteni kell;
* A javítóvizsga eredményét az osztályfőnök írja be az anyakönyvbe és a

bizonyítványba, a záradékot az osztályfőnök és az igazgató írja alá;

* A javítóvizsga helye az iskola, ahonnan a tanulót javítóvizsgára utasították.

Amennyiben más helységbe költözik, új iskolájában is tehet javítóvizsgát.

* A javítóvizsga nem ismételhető;
* Azt a tanulót, aki az osztályozó ill. javítóvizsgán nem jelent meg, úgy kell

tekinteni, mintha sikertelen vizsgát tett volna.

#### A felvétel és az átvétel – Nkt. keretei közötti – helyi szabályai

Az első osztályba a törvényi előírások alapján történik a beíratás.

A beiratkozás időpontját és rendjét a tankerület határozza meg.

Az iskola igazgatója gondoskodik a beíratás napjain a megfelelő személyi és tárgyi feltételekről.

A beíratáshoz kötelező a Segédtábla az 1. osztályos tanulók beírásához c. nyomtatvány használata.

Az első osztályba történő beiratkozáson be kell mutatni:

1. a gyermek személyazonosítására alkalmas, a gyermek nevére kiállított személyi azonosítót és lakcímet igazoló hatósági igazolványt
2. az iskolába lépéshez szükséges fejlettség elérését tanúsító igazolást, ami lehet:

a gyermek felvételét javasoló óvodai szakvélemény

nevelési tanácsadás keretében végzett iskolaérettségi szakértői vélemény

sajátos nevelési igényű gyermekek esetében a Szakértői Bizottság szakértői véleménye.

A beiratkozási adatokat az intézmény összesíti, és erről tájékoztatja a tankerületet.

A körzethatáron belül lakó tanulókat fel kell venni, a körzethatáron kívüli tanulók felvétele a létszámhatárig engedélyezett. A körzethatáron kívüli tanulók esetében előnyt élveznek a halmozottan hátrányos helyzetű tanulók, közülük is elsősorban azok, akik a településen lakóhellyel, tartózkodási hellyel rendelkeznek. A sajátos nevelési igényű és különleges helyzetű tanulókat szintén előnyben kell részesíteni. A többi körzeten kívüli tanuló jelentkezéséről sorsolás útján kell dönteni.

|  |
| --- |
| Az iskola igazgatója a 20/2012. (VIII.31.) EMMI rendeletben foglalt eljárásrend szerint dönt tanulófelvételéről.  A felvételről vagy elutasításról szóló határozatot iskola igazgatója megküldi a szülő részére.Az intézmény által hozott döntés ellen a szülő jogorvoslati lehetőséggelélhet, amelyet a fenntartó bírál el másodfokon. |
|
|

A 2 - 8. osztályba történő felvételnél be kell mutatni:

1. az elvégzett évfolyamokat tanúsító bizonyítványt;
2. az előző iskola által kiadott átjelentkezési lapot.

A más iskolából átiratkozó tanulóra külön szabályok nincsenek, automatikusan kerül az adott évfolyamba, az év végi bizonyítvány, illetve a korábbi iskola tájékoztatása alapján. (Értesítés iskolaváltoztatásról című nyomtatvány )

Nem tagadható meg a felvétel attól a tanulótól, aki az intézmény beiskolázási körzetében lakik.

Más iskolából történő átiratkozás esetén a helyi tantervek esetleges különbözőségeiből adódó tantárgyi lemaradást pótolni kell.

Ha olyan tanuló érkezik az iskolába, aki más ország oktatási rendszeréből érkezik (pl.: Románia) a korosztályának megfelelő évfolyamra iratkozhat, s az iskola felzárkóztató programmal segíti a követelmények elérésében.

Az alapító okirat alapján az intézmény felveszi az enyhe fokú értelmi fogyatékos, a beszédfogyatékos és a pszichés zavarral küzdő tanulókat az integrált oktatás keretében.

Könnyített testnevelés ellátása:

A könnyített testnevelési foglalkozásra besorolás, szakorvosi vélemény alapján történik.

Napközibe, tanulószobai foglalkozásokra, szakkörökre történő felvétel

Igényfelmérés

minden év májusáig felmérjük az igényeket írásban,

a felvételről és az esetleges elutasításról a tanév végén tájékoztatjuk a szülőket.

Magántanulók

Felmentést a mindennapi iskolába járás alól az igazgató adhat.

A magántanulók felkészítéséről, továbbhaladásuk elősegítésének formáiról az intézményvezető dönt.

#### Az elsősegély-nyújtási alapismeretek elsajátításával kapcsolatos iskolai terv

Formái:

tanórai foglalkozások

tanórán kívüli foglalkozások

Tanórai foglalkozások keretében:

Biológia tantárgy: 7 – 8. évfolyam:  
Sérülések, mozgásszervi betegségek és megelőzésük  
Alapfokú elsősegély-nyújtási ismeretek  
  
Fizika tantárgy: 7 – 8. évfolyam  
Az elektromos áram hatása az élő szervezetre.

Veszélyek, érintésvédelmi ismeretek.  
  
Kémia tantárgy: **7-8. évfolyam**Veszélyes anyagok és kezelésük a háztartásban.

Tanórán kívüli foglalkozás keretében:

Egészségnevelési nap

Évente megrendezésre kerülő program iskolánkban az egészségnevelési nap. Ennek keretében meghívott szakemberek előadásaival színesítjük az egészséges életmóddal kapcsolatos ismeretek elsajátítását.

Kétévente a meghívottak között szerepel a mentők szakápolója, illetve mentőorvosa. Az elméleti oktatáson kívül a tanulók a próbababán való gyakorlati szemléltetéseket kedvelik a legjobban, illetve amikor a tanult ismereteket a társaikon próbálják ki.

Az elsősegélynyújtással kapcsolatosban a tanulók ismerjék meg:

* a korszerű elsősegély elsajátításának jelentőségét, saját ténykedésük lehetséges
* életmentő értékét,
* az újraélesztés ABC-jének értelmét,
* az elsősegélynyújtás általános szabályait.

A tanulók sajátítsák el:

* az életmentésre és elsősegélynyújtásra irányuló készséget, hozzáállást,
* az alapvető életműködések zavarainak felismerését,
* a legfontosabb egyéb elsősegély-nyújtási tudnivalókat,
* a segélyhívás helyes módját.

A tanulól legyenek képesek:

* a légút-biztosítás szabályos elvégzésre, hangsúlyozottan beleértve a stabil oldalfekvés önálló létesítését
* alapvető elsősegély-nyújtási tudnivalók elvégzésére.
* a légzés, illetve a vérkeringés megszűnésének megállapítására,

Segítő szakemberek: biológiatanár, védőnő, mentőápoló.